Държавен вестник, бр. 10, 2011 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  10
И през 2010 г. статистическите наблюдения 
за околната среда и енергетиката бяха актуали­
зирани съобразно развитието на нормативната 
база и изискванията в съответната област. Във 
връзка със задълбочаващия се интерес към 
проблемите на околната среда нарастват и 
специфичните заявки за информация от страна 
на широк кръг от потребители. Предоставе­
ни са данни на министерства, ведомства и 
международни организации. Резултатите от 
статистическите изследвания са представени 
на потребителите в ежегодната публикация 
„Околна среда“, „Статистически годишник 2009“, 
„Статистически справочник 2010“, „България 
2009 – статистическа панорама“ и брошура 
„България 2010“.
ІІІ. ОТЧЕТ ПО ТЕМАТИЧНИ ОБЛАСТИ
ІІІ.1. ДЕМОГРАФСКА И СОЦИАЛНА 
СТАТИСТИКА
През 2010 г. продължи изпълнението на 
дейностите по повишаване на степента на 
хармонизация и сравнимост на демографските 
показатели в съответствие с препоръките на 
Евростат. Усъвършенстването на логическата 
обвързаност на информацията за отделните 
демографски събития в ИС „Демография“ до­
принесе за съкращаване на времето за редак­
тиране на първичните данни, а актуализацията 
на кубовете и разпределенията в тях доведе до 
осигуряване на статистическа информация за 
населението и демографските процеси в най-
разнообразни разрези.
В изпълнение на Регламент (ЕО) № 862/2007 
на Европейския парламент и на Съвета относно 
статистиката на Общността за миграцията и 
международната закрила през 2010 г. започна 
осигуряването на данни за новоприетите бъл­
гарски граждани, гражданите на трети страни, 
получили разрешение за постоянно пребиваване 
на територията на страната, и бежанците. Чрез 
включването на тези данни в ИС „Демография“ 
се постига по-голям обхват и пълнота на статис­
тическите данни за международната миграция. 
През 2010 г. започна изчисляване на таб­
лици за смъртност по образование, като се 
използваха данни от Наблюдението на работ­
ната сила и от ИС „Демография“. Извършена 
беше необходимата методологична подготовка 
и беше създадена организация за изчисляване 
и публикуване на таблици за смъртност по 
икономическа активност на починалите лица 
от следващата 2011 година. 
Продължава работата по усъвършенстване на 
методологията на демографското прогнозиране. 
Поради необходимостта от по-детайлизирана ин­
формация беше осъществено методологическо 
и количествено обвързване на националните и 
областните прогнози с прогнозите по общини за 
населението при използване на методологията 
на Евростат, в която се отчитат директивите 
за демографско и икономическо развитие на 
Европейския съюз. Започна подготовка за ак­
туализиране на демографските прогнози общо 
за страната и по райони, области и общини 
в съответствие с предстоящата през 2011 г. 
актуализация на прогнозите на Евростат. Прог­
нозите ще бъдат разработени в три варианта и 
на базата на тях ще бъдат очертани основни 
демографски характеристики на населението 
по 30 демографски показателя в перспектива 
до 2070 година.
През 2010 г. продължи подготовката за 
предстоящото Преброяване на населението и 
жилищния фонд в Република България през 
2011 година. Дейностите бяха насочени към 
разработването на методологичната база на 
преброяването в съответствие с българското и 
европейското законодателство: определяне на 
обектите и единиците на изследване; темите, 
по които ще се събират данните; признаците, 
характеризиращи обектите.
В периода октомври 2009 – октомври 2010 г. 
се проведе изследване на бюджета на вре­
мето, включено в Закона за преброяване на 
населението и жилищния фонд. Изследване­
то се провежда по хармонизирана програма 
на Евростат. Създадена беше организация в 
териториалните статистически бюра и НСИ 
за провеждане на изследването, кодиране на 
информацията, въвеждането на данните и 
последващата им обработка. Първи резултати 
от изследването ще бъдат оповестени през 
февруари 2011 г.
Подготовка за Преброяването на населени­
ето и жилищния фонд в Република България 
през 2011 г.
През 2010 г. продължи активната работа по 
подготовка на Преброяването на населението 
и жилищния фонд през 2011 година. Беше 
разработена и приета на заседание на Минис­
терския съвет от 23.06.2010 г. Програмата за 
преброяването на населението и жилищния 
фонд в Република България през 2011 годи­
на. Програмата съдържа нормативната база, 
етапите на преброяването, организацията и 
подготовката, общите принципи за провеждане, 
методологията, районирането на населените 
места, разяснителните данни и начините за 
обработка на информацията.
Беше разработен инструментариумът, не­
обходим за провеждане на преброяването – 
Преброителна карта за сградите, жилищата и 
населението, Инструкция за попълване на пре­
броителната карта и Инструкция за организация, 
подготовка и провеждане на преброяването. 
Разработи се инструментариум и за съпътства­
щите преброяването извадкови статистически 
изследвания – Изучаване на раждаемостта и 
репродуктивното поведение на населението 
и Изучаване на миграцията и миграционното 
поведение на населението.